กลุ่มสื่อ-บันเทิงแนะลงทุนต่ำกว่าตลาดมองศก.เปราะบาง-งบโฆษณายังอ่อน
กลุ่มสื่อและบันเทิง (น้ำหนักการลงทุนต่ำกว่าตลาด) กลุ่มสื่อและบันเทิง กสทช.ได้จัดการประชุมเชิงปฏิบัติการกับผู้รับใบอนุญาตแพร่ภาพโทรทัศน์เพื่อหารือถึงแนวทางการคำนวณเวลาโฆษณาตามกฎหมายที่จำกัดที่เฉลี่ย 10 นาที/ชม สูงสุดไม่เกิน 12 นาที/ชม.
10 มิ.ย. 2559

บล.กสิกรไทย ระบุในบทวิเคราะห์วันนี้ (9 มิ.ย.) ว่า กลุ่มสื่อและบันเทิง (น้ำหนักการลงทุนต่ำกว่าตลาด) กลุ่มสื่อและบันเทิง กสทช.ได้จัดการประชุมเชิงปฏิบัติการกับผู้รับใบอนุญาตแพร่ภาพโทรทัศน์เพื่อหารือถึงแนวทางการคำนวณเวลาโฆษณาตามกฎหมายที่จำกัดที่เฉลี่ย 10 นาที/ชม สูงสุดไม่เกิน 12 นาที/ชม.
ทั้งนี้คณะทำงานพบว่า ช่อง 3 และ ช่อง 29 มีการโฆษณาในบางช่วงสูงถึง 13 และ 18 นาที ซึ่งเกินกรอบที่กฎหมายให้ ทั้งนี้กสทช.เห็นชอบการคำนวณเพดานเวลาโฆษณาเป็นรายชั่วโมง ในขณะที่ตัวแทนกฎหมายช่อง 3 เห็นควรคำนวณจากรายการ (ซึ่งแปลว่าในบางชั่วโมงของโปรแกรมยาวอย่างละคร อาจมีโฆษณามากกว่าเพดาน 12 นาที ได้)
ทั้งนี้หากยึดตามแนวทางของ กสทช. จะมีความเสี่ยงต่อรายได้โฆษณาของผู้ประกอบการ 2 รายหลักที่มีการใช้เวลาโฆษณาในระดับสูง (ช่อง 3 และ 7) ขณะที่ไม่มีผลกระทบกับผู้เล่นใหม่ๆ ที่การใช้เวลาโฆษณายังอยู่ในระดับต่ำ การคำนวณของเราคาดว่าผลกระทบต่อเวลาโฆษณาที่หายไป 1 นาทีของช่อง 3 หรือ BEC จะกระทบกำไรราว 13.5 ล้านบาท/เดือน แต่ผลกระทบจริงคาดน้อยกว่านั้นเนื่องจากน่าจะสามารถเกลี่ยเวลาโฆษณาไปยังเวลาอื่น ได้(เช่นดึกขึ้น) แม้ค่าโฆษณาอาจลดลงบ้าง
 ทั้งนี้ยังคงน้ำหนักการลงทุนหุ้นกลุ่มบันเทิงที่ ต่ำกว่าตลาด จากเศรษฐกิจที่เปราะบางและงบโฆษณาที่อ่อนแอ โดยเลือก WORK เป็นหุ้นเด่น จากเรตติ้งที่เพิ่มอย่างต่อเนื่องจะเป็นปัจจัยสนับสนุนการฟื้นตัวของผลการดำเนินงาน
 
 